РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/160-19

24. јун 2019. године

Б е о г р а д

З А П И С Н И К

112. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 24. ЈУНА 2019. ГОДИНЕ

Седница је почела у 13,00 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Неђо Јовановић, Јелена Жарић Ковачевић, Крсто Јањушевић, Александра Мајкић, Весна Марковић, Весна Николић Вукајловић, Бајро Гегић, Балинт Пастор, Драгана Баришић (заменик члана) и Војислав Вујић (заменик члана).

Седници нису присуствовали чланови Одбора: Србислав Филиповић, Гордана Чомић, Дејан Шулкић, Саша Радуловић и Вјерица Радета.

Седници су присуствовали представници: из Министарства државне управе и локалне самоуправе: Зоран Касаловић, државни секретар и Саша Могић, помоћник министра; Министарства финансија: Милена Тадић, шеф Одсека за таксе и накнаде; Министарства просвете и науке: Саша Лазовић, помоћник министра и Вера Васић, самостални саветник; Министарства грађевинарства, саобраћаја и инфраструктуре: Александра Дамњановић и Миодраг Поледица, државни секретари и Саша Стојановић, помоћник министра.

На предлог председника, Одбор је већином гласова (10 гласова за, 1 није гласао) утврдио следећи

Д н е в н и р е д:

- Усвајање записника са 110. седнице Одбора -

1. Разматрање Предлога закона о науци и истраживањима, који је поднела Влада;

2. Разматрање Предлога закона о утврђивању јавног интереса и посебним поступцима ради реализације Пројекта изградње инфраструктурног коридора аутопута Е-761, деоница Појате-Прељина, који је поднела Влада;

3. Разматрање Предлога закона о комуналној милицији, који је поднела Влада;

4. Разматрање Предлога закона о измени Закона о накнадама за коришћење јавних добара, који је поднела Влада.

Пре преласка на одлучивање о тачкама дневног реда, Одбор је већином гласова (10 гласова за, 1 није гласао) усвојио записник са 110. седнице Одбора.

**Прва тачка дневног реда**: Разматрање Предлога закона о науци и истраживањима, који је поднела Влада

Одбор је размотрио Предлог закона о науци и истраживањима, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда**: Разматрање Предлога закона о утврђивању јавног интереса и посебним поступцима ради реализације Пројекта изградње инфраструктурног коридора аутопута Е-761, деоница Појате-Прељина, који је поднела Влада

Одбор је размотрио Предлог закона о утврђивању јавног интереса и посебним поступцима ради реализације Пројекта изградње инфраструктурног коридора аутопута Е-761, деоница Појате-Прељина, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (10 гласова за, 1 уздржан).

За известиоца Одбора на седници Народне скупштине одређен је председник Одбора.

**Трећа тачка дневног реда**: Разматрање Предлога закона о комуналној милицији, који је поднела Влада

Одбор је размотрио Предлог закона о комуналној милицији, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (10 гласова за, 1 није гласао).

За известиоца Одбора на седници Народне скупштине одређен је председник Одбора.

**Четврта тачка дневног реда**: Разматрање Предлога закона о измени Закона о накнадама за коришћење јавних добара, који је поднела Влада

Одбор је размотрио Предлог закона о измени Закона о накнадама за коришћење јавних добара, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

Седница је завршена у 13,10 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски